02/11/2017 | Administración LocalMunicipal
Santiago de Compostela
Servizo de Contratación
Subministro e instalación de cubertas portantes para as áreas de xogo infantís de Fontiñas e Castiñeiriño. Orzamentos participativos 2017 Compostela decide

OBXECTO DO CONTRATO: Subministro e instalación de cubertas portantes para as áreas de xogo infantís de Fontiñas e Castiñeiriño. Orzamentos participativos 2017 COMPOSTELA DECIDE. REFERENCIA DO EXPEDIENTE: CON/42/2017. TIPO DE LICITACIÓN: 165.000,00 euros euros. PRAZO DE EXECUCIÓN: Establécese un prazo de execución de 90 días. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. DOCUMENTACIÓN/INFORMACIÓN: Perfil municipal de contratante: www.santiagodecompostela. gal. CRITERIOS DE ADXUDICACIÓN: Son os sinalados no artigo 10.2 do prego de cláusulas administrativas. “10.2.- O contrato adxudicarase, mediante procedemento aberto, tomando como base os seguintes criterios de adxudicación: As puntuacións máximas que se van obter e a valoración, realizarase segundo os aspectos seguintes: - Integración do conxunto na contorna urbana de 0 a 8 puntos. - Funcionalidade do deseño da cuberta de 0 a 8 puntos - Adecuación dos materiais empregados, tanto na estrutura como na cuberta de 0 a 5 puntos. - Estética da cuberta en relación cos xogos existentes de 0 a 5 puntos. - Garantía da durabilidade de 0 a 10 puntos. - Garantía de reposición das pezas de 0 a 5 puntos. - Facilidade do mantemento de 0 a 5 puntos. - Resistencia a actos vandálicos de 0 a 5 puntos. A valoración da oferta económica estará referida ao prezo de licitación total 165.000 (IVE non engadido). Non obstante, será condición imprescindible detallar o custo dos elementos de cadansúa área. Para cadansúa oferta, outorgarase a máxima puntuación a oferta economicamente mais favorable para o Concello, valorándose as restantes de xeito inversamente proporcional, de acordo co sinalado no parágrafo seguinte. As empresas clasificaranse incialmente por orde de mellor a peor, seguindo o criterio de “prezo mais baixo da oferta”. Obtido o orde de prelación de tódalas ofertas segundo este criterio, outorgarase a maxima puntuación de 40 puntos á oferta mais baixa e aplicarase ao resto das ofertas a seguinte formula para calcular a súa puntuación: Pn =(Pm x Ob) / On Onde: Pn: puntuacion da oferta Pm: puntuacion maxima posible (40 puntos) Ob: importe da oferta mais baixa On: Importe da oferta a puntuar a) Identificación de baixas desproporcionadas ou anormais. Cando o órgano de contratación presuma fundadamente que a proposición non se poida cumprir como consecuencia de baixas desproporcionadas ou anormais, notificará esta circunstancia aos licitadores supostamente comprendidos nela, para que dentro do prazo de cinco días hábiles xustifiquen as ditas ofertas, acompañando a documentación correspondente. A xustificación realizada polos licitadores remitirase a informe dos servizos técnicos. Consideraranse desproporcionadas ou temerarias as ofertas que se atopen nos supostos contemplados no artigo 85 do RLCAP. b) Xustificación de baixas desproporcionadas ou anormais. Identificadas as oferta desproporcionadas ou anormais, abrirase trámite de audiencia ás mesmas para presentar a documentación xustificativa. Dita documentación deberá ser o suficientemente detallada para permitir á administración determinar se pode garantirse o cumprimento de ditas proposicións. Aquelas ofertas que non melloren o prazo da subministración, non obterán puntuación ningunha no dito apartado. O prazo de execución a computar, será o sumatorio do correspondente á fase de redacción de proxecto + fase da fabricación + fase da instalación (15 + 45 + 30 = 90 días). As ofertas que melloren o prazo da subministración (entendido como a redacción do proxecto + fabricación + instalación) obterán 0.5 puntos por cada día de redución do dito prazo, podendo acadar un máximo de 9 puntos.2.3. Comité de expertos: De conformidade co artigo 150 do TRLCSP, e dado que neste procedemento atribúese maior puntuación aos criterios cuxa cuantificación depende dun xuízo de valor, constituirase un comité que contará cun mínimo de tres membros, formado por expertos non integrados no órgano proponente do contrato e con cualificación apropiada, ao que corresponderá realizar a avaliación das ofertas conforme a estes últimos criterios. De conformidade co establecido no art.29.3 do RD 817/2009 de 8 de maio, a designación do Comité realizarase previa presentación da proposta polo servizo municipal competente que se elevará para o seu visto e prace á mesa de contratación, e esta se procede proporá o seu nomeamento ao órgano de contratación, cuxa resolución ou acordo será publicado no Perfil do Contratante con anterioridade á apertura do Sobre nº1 e cualificación da documentación administrativa.” GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 27 de outubro de 2017. A CONCELLEIRA DELEGADA DE ECONOMÍA, FACENDA E ADMINISTRACIÓN Asdo.: María Rozas Pérez